Diari Oficial de la Generalitat Valenciana


Sumari del DOGV 6251, del 22-04-2010 (2010/4139)

RESOLUCIÓ de 14 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la Generalitat (Conselleria d'Educació) i la Comissió d'Intercanvi Cultural, Educatiu i Científic entre Espanya i els Estats Units d'Amèrica per a integrar en centres educatius de la Comunitat Valenciana a professors de suport i reforç i a assessors natius nord-americans durante el curs 2009-2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6251

Data del DOGV
:   22-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4139


Data del document
:   14-04-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Educació
    * cooperació administrativa
    * personal docent
    * els Estats Units
    * ensenyament d'idiomes

RESOLUCIÓ de 14 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la Generalitat (Conselleria d'Educació) i la Comissió d'Intercanvi Cultural, Educatiu i Científic entre Espanya i els Estats Units d'Amèrica per a integrar en centres educatius de la Comunitat Valenciana a professors de suport i reforç i a assessors natius nord-americans durante el curs 2009-2010.  
 [2010/4139]  
La Generalitat (Conselleria d'Educació) i la Comissió d'Intercanvi Cultural, Educatiu i Científic entre Espanya i els Estats Units d'Amèrica han subscrit, després de la tramitació prèvia reglamentària, el 24 de febrer de 2010, el conveni de col·laboració per a integrar en centres educatius de la Comunitat Valenciana a professors de suport i reforç i a assessors natius nord-americans durante el curs 2009-2010.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0540/2010, i que figura com a annex d'aquesta resolució.  
València, 14 d'abril de 2010.- El director general del Secretariat del Consell: Ángel Mompó Romero.  
Conveni de col·laboració entre la Generalitat (Conselleria d'Educació) i la Comissió d'Intercanvi Cultural, Educatiu i Científic entre Espanya i els Estats Units d'Amèrica per a integrar en centres educatius de la Comunitat Valenciana a professors de suport i reforç i a assessors natius nord-americans durant el curs 2009-2010.  
València, 24 de febrer de 2010  
Intervenen  
D'una banda Alejandro Font de Mora, com a conseller d'Educació de la Generalitat, en nom de la Generalitat, Conselleria d'Educació, de conformitat amb el que preveuen l'article 7 del Decret 7/2007, de 28 de juny, del president de la Generalitat, que atribuïx a aquesta les competències en matèria d'educació, universitats i política lingüística, i l'article 1 del Decret 118/2007, de 27 de juliol, del Consell, pel qual s'aprova el Reglament Orgànic i Funcional d'aquesta conselleria, en virtut del seu nomenament com a conseller d'Educació per Decret del president de la Generalitat 7/2007, de 28 de juny i de la Llei 4//99 de modificació de la Llei 30/92, al seu torn modificat per la disposició final primera de la Llei 1/2001, autoritzat per a aquest acte per l'Acord del Consell de data 27 de novembre de 2009  
I d'una altra, Carlos Alberdi Alonso, director de Relacions Culturals i Científiques de l'Agència Espanyola de Cooperació Internacional per al Desenvolupament del Ministeri d'Assumptes Exteriors i de Cooperació, i Thomas Genton, conseller de Cultura, Educació i Premsa de l'ambaixada dels Estats Units, com a copresidents de la Comissió d'Intercanvi Cultural, Educatiu i Científic entre Espanya i els Estats Units d'Amèrica (d'ara en avant Comissió), CIF P-9337467-T, en nom i representació d'aquesta, de conformitat amb el que preveu l'acord entre el Regne d'Espanya i els Estats Units d'Amèrica en matèria de cooperació educativa, cultural i científica, de 27 d'octubre de 1994.  
Les parts es reconeixen respectivament capacitat suficient per a la firma del present conveni específic de col·laboració i   
Exposen  
1. Que la Generalitat té atribuïda competència plena sobre la regulació i l'administració de l'ensenyança en tota la seua extensió, nivells i graus, modalitats i especialitats d'acord amb l'article 53.1. del seu Estatut d'Autonomia, segons redacció donada per la Llei Orgànica 1/2006, de 10 d'abril, de Reforma de la Llei Orgànica 5/1982, d'1 de juliol, d'Estatut d'Autonomia.  
2. Que el Decret 118/2007, de 27 de juliol, pel qual s'establix l'estructura orgànica de la Conselleria d'Educació, en l'article 1 atribuïx a la dita conselleria les competències pel que fa a l'ensenyança. En l'article 11. 3 atribuïx a la Direcció General de Personal la proposta de dotació de mitjans personals del departament, dels centres docents i dels servicis de suport educatiu, així com l'elaboració de les plantilles de personal docent dels dits centres i servicis, i la proposta de dotació de llocs de treball de personal no docent, d'acord amb la planificació prevista per la Direcció General d'Ordenació i Centres Docents. Així mateix, en el punt 12, li atribuïx: tramitar, proposar i, en general, executar els actes de gestió econòmica i administrativa que li corresponguen, dins de l'àmbit funcional del centre directiu i d'acord amb el que establixen les disposicions i instruccions dictades pels òrgans competents.  
3. Que, amb data 27 d'octubre de 1994, es va firmar l'acord entre Espanya i els Estats Units d'Amèrica en matèria de cooperació educativa, cultural i científica, pel qual s'establix l'actual Comissió Fulbright. En el marc del dit acord, la Comissió desenrotlla diferents programes de beques i intercanvi entre els dos països, per això la Generalitat la reconeix com la institució adequada per a delegar en els seus representants la gestió del programa de professors de suport i reforç i tutors natius nord-americans a la Comunitat Valenciana  
4. Que la Conselleria d'Educació de la Generalitat impulsa i recolza el foment de l'aprenentatge de la llengua anglesa als centres educatius del seu àmbit de gestió. En aquest sentit, el Pla de Plurilingüisme de la Conselleria d'Educació de la Generalitat tracta d'aconseguir una competència comunicativa adequada en l'alumnat en castellà, valencià i anglés.  
Per tot això, les dos parts  
Acorden  
Primer. Aquest conveni té com a objecte subvencionar la despesa corrent de la Comissió Fulbright per les activitats que realitze a la Comunitat Valenciana de suport i d'assessorament de l'ensenyança de l'anglés en centres d'Educació Infantil i Primària.  
El nombre de docents nord-americans per al curs escolar 2009-2010 serà de set.  
Segon. A aquest fi, la Comissió adoptarà les mesures oportunes per a facilitar que la Conselleria d'Educació de la Generalitat puga disposar del mencionat nombre de professors de suport i reforç i d'assessors natius nord-americans. Aquestos seran destinats per la Conselleria d'Educació per a exercir les tasques indicades en el punt anterior, als centres educatius d'Educació Primària que es considere, durant el curs escolar 2009-2010.  
Tercer. El finançament d'aquest programa serà compartit per la Conselleria d'Educació i per la Comissió.   
La Comissió serà la responsable d'efectuar els pagaments que exigisca el desenrotllament del programa a la Comunitat Valenciana, com ara:  
- Ajudes per a les estades dels professors durant el curs (nou mesos i mig).  
- Cost dels viatges des dels seus països d'origen (anada i tornada).  
- Gastos de primera instal·lació i compra de llibres.  
- Els costos de la participació de tots els becaris en els seminaris d'orientació (al setembre) i seguiment (al febrer/març) que organitza la mateixa Comissió.  
- La Comissió s'encarregarà de proporcionar cobertura sanitària tant als professors de suport i reforç com als assessors nord-americans, així com de les assegurances exigides per les autoritats espanyoles per a complir els requisits d'obtenció del visat corresponent.   
- Altres despeses.  
La Conselleria d'Educació finançarà part de la despesa corrent que a la comissió li supose la realització del programa a la Comunitat Valenciana durant el curs escolar 2009-2010, per un import màxim de 120.000 €, amb càrrec a la línia pressupostària T7445000 del programa 14.16.44.162.66 del capitol IV dels Pressupostos de la Generalitat per a 2009, per un màxim de 60.000 € i, de la mateixa línia i programa per a 2010, per un màxim de 60.000 €.  
El finançament corresponent a l'exercici 2010 queda supeditat a l'existència de crèdit adequat i suficient.  
Quart. La forma de pagament del compromís financer per part de la Conselleria d'Educació respecte a la Comissió es realitzarà segons el que preveu l'article 47bis de la Llei d'Hisenda Pública de la Generalitat Valenciana.  
Pel que fa al finançament de l'exercici 2009:  
- Fins a un 40% de l'import es lliurarà immediatament.  
- Fins a un 20% s'abonarà després de l'aportació i la comprovació de la documentació justificativa de l'efectiva i correcta aplicació de la suma entregada a l'actuació objecte de la subvenció, i  
- La resta serà abonada per la Generalitat una vegada es justifique el compliment del que s'ha convingut per al dit exercici.  
En qualsevol de les bestretes de pagament s'estarà obligat a presentar la corresponent fiança.  
Pel que fa al finançament de l'exercici 2010 s'aplicarà idèntic procés al 2009.  
Quint. El present conveni queda sotmés al que disposa la Llei 38/2003, de 7 de novembre, General de Subvencions (LGS), per la qual cosa el beneficiari de la subvenció estarà obligat a complir, en especial, el que disposen els seus articles 13 i 37.  
Sext. La Comissió es responsabilitzarà de l'organització del programa d'estades, procés de selecció i seguiment.  
En tota la publicitat que es realitze sobre les activitats objecte del present conveni es farà constar la col·laboració de la Generalitat, a través de la Conselleria d'Educació i, en la publicitat impresa s'inserirà el logotip corporatiu de la Conselleria.  
Sèptima. l'efecte del seguiment del desenrotllament d'aquest conveni, la Conselleria d'Educació nomenarà dos representants per a constituir un comité de seguiment i, en representació de la Comissió, uns altres dos representants designats per aquesta. Aquest comité serà l'encarregat de vetlar per un adequat compliment del conveni, i li correspondrà resoldre els dubtes que puguen sorgir en la seua interpretació i execució.  
Les normes de funcionament del comité seran les contingudes en el capítol II del títol II de la Llei 30/1992, de Règim Jurídic de les Administracions Públiques i Procediment Administratiu Comú.  
Octau. El present conveni estarà vigent fins al 31 de juliol de 2010 i podrà ser prorrogat al terme del dit termini per mitjà d'una addenda al conveni, on es fixe el finançament necessari per a les activitats del curs escolar 2010-2011, així com el nombre de professors necessaris per al dit curs escolar i, tot això condicionat a la disponibilitat pressupostària en l'exercici econòmic 2010.   
Nové. El present conveni té la naturalesa dels que es preveuen en l'article 4.1.c. de la vigent Llei de Contractes de les Administracions Públiques, i el seu Règim Jurídic el determinaran les seues pròpies estipulacions, amb subjecció als principis continguts en la dita llei per a resoldre els dubtes i llacunes que puguen plantejar-se en la seua interpretació i execució. L'orde jurisdiccional contenciós administratiu serà el competent per a resoldre les qüestions litigioses que puguen sorgir.  
I en prova de conformitat, firmen el present document en tres exemplars, en el lloc i la data indicats a l'inici.  
Director de Relaciones Culturales y Científicas de la Agencia Española de Cooperación Internacional para el Desarrollo del Ministerio de Asuntos Exteriores y de Cooperación (como copresidente de la Comisión): Carlos Alberdi Alonso  
Conseller de Cultura, Educación i Prensa de la Embajada de los Estados Unidos (como copresidente de la Comisión): Thomas Genton  
Conseller de Educación: Alejandro Font de Mora Turón.